Vabatahtlike kaasamine kultuuripealinna tegemistesse on alati olnud kultuuripealinnade liikumise loomulik ja oluline osa. Vabatahtlike kaasamine tuleb juba ainuüksi kultuuripealinna ideest. Kultuuripealinna eesmärk on ju muuta senist kultuuripilti oluliselt - viia ellu julgeid ideid, tekitada uusi koostööprojekte, tugevdada olemasolevaid organisatsioone ning struktuure ja kaasata kultuuriellu senisest rohkem inimesi kas korraldajate või osasaajatena. Kultuuripealinna vabatahtlike programmis osalejad saavad  ühtaegu olla nii kultuuriürituste korraldajad (isiklik panus ürituse läbiviimisse) kui ka osasaajad.